อะเวิลด์ทูบีลีฟอิน

"**อะเวิลด์ทูบีลีฟอิน**" () เป็นเพลงของเซลีน ดิออน นักร้องชาวแคนาดา ต่อมาเซลีนได้ขับร้องเพลงนี้ร่วมกับยูนะ อิโตะ นักร้องชาวญี่ปุ่น และได้ออกจำหน่ายรูปแบบซิงเกิล ในชื่อเพลงใหม่ว่า **"อานาตะกะอิรุคางิริ~อะเวิลด์ทูบีลีฟอิน~"** () อันเป็นบทเพลงที่มีคำร้องผสมระหว่างภาษาอังกฤษจากต้นฉบับเดิมของเพลงนี้ในอัลบั้ม *[[เทกกิงแชนเซส]]* และคำร้องภาษาญี่ปุ่นซึ่งมีการประพันธ์ขึ้นใหม่ นอกจากนี้ยังมีฉบับคำร้องภาษาญี่ปุ่นซึ่งยูนะขับร้องเองทั้งหมดบรรจุภายในซิงเกิล

ในปี พ.ศ. 2551 เพลง "อะเวิลด์ทูบีลีฟอิน" ได้นำมาปรับคำร้องใหม่เป็นภาษาญี่ปุ่นทั้งหมด เพื่อประกอบภาพยนตร์เรื่อง *มาโบโรชิโนะยามาไตโกกุ* (โรมะจิ: Maboroshi no Yamataikoku) อันเป็นผลงานการขับร้องโดยเซลีน ดิออน และได้ออกเผยแพร่เพลงนี้ในรูปแบบซิงเกิล เมื่อวันที่ 22 ตุลาคม พ.ศ. 2551

## อานาตะกะอิรุคางิริ~อะเวิลด์ทูบีลีฟอิน~

### ข้อมูลเพลง
"**อานาตะกะอิรุคางิริ~อะเวิลด์ทูบีลีฟอิน~**" (/Anata Ga Iru Kagiri~A World To Believe In~/; () เป็นซิงเกิลที่สองของเซลีน ดิออน จากอัลบั้ม *[[เทกกิงแชนเซส ]]* อัลบั้มภาษาอังกฤษของเธอ  ขับร้องร่วมกับนักร้องชาวญี่ปุ่น ยูนะ อิโตะ (Yuna Ito) ซิงเกิลนี้วางจำหน่ายในประเทศญี่ปุ่นเท่านั้น โดยชื่อภาษาญี่ปุ่นหมายความว่า "ตราบเท่าที่เธออยู่ที่นี้"

เพลงนี้ประพันธ์โดยทิโนะ อิสโซะ (Tino Izzo) และ โรซานนา ซีซิโอลา () ทิโนะเคยทำงานร่วมกับเซลีนใน พ.ศ. 2550 สำหรับอัลบั้ม *[[แดล]]* โดยเป็นผู้อำนวยเพลง "องเซแตเมอาโกซ" () ทั้งนี้ ทิโนะยังเคยอำนวยการเพลง"ตูแพรดูบอเนอร์" () และเพลง "ปลูว์โอเกอมัว" () อีกด้วย

อนึ่ง เพลง "อะเวิลด์ทูบีลีฟอิน" ยังมีจอห์น แชงส์ () ผู้ได้รับรางวัลแกรมมี ร่วมอำนวยเพลงเช่นเดียวกับเพลงอื่น ๆ ในอัลบั้ม *[[เทกกิงแชนเซส]]*

เพลงนี้แต่เดิมเป็นเพลงที่เซลีนร้องเดี่ยวในอัลบั้มดังกล่าว แต่หลังจากที่เซลีนได้สดับเพลง "มายฮาร์ตวิลโกออน" () อันเป็นเพลงของเธอที่ยูนะ อิโตะนำไปขับร้องใหม่ในอัลบั้ม *ทริบิวต์ทูเซลีนดิออน* () อันผลิตขึ้นเพื่อเฉลิมวาระที่เซลีนประกอบอาชีพนักร้องครบยี่สิบห้าปีใน พ.ศ. 2550 เซลีนจึงเชิญยูนะมาขับร้องเพลง "อะเวิลด์ทูบีลีฟอิน" ด้วยกันในภาคภาษาอังกฤษและภาษาญี่ปุ่น บันทึกเสียงที่ลาสเวกัส สหรัฐอเมริกา

อนึ่ง ยูนะ อิโตะ ได้ร่วมการแสดงหนึ่งใน *[[คอนเสิร์ตทัวร์เทกกิงแชนเซส]]* ของเซลีน ดิออน ในวันที่ 8 มีนาคม พ.ศ. 2551 ที่ประเทศญี่ปุ่นด้วย

ซิงเกิลนี้เปิดตัวในอันดับที่ 8 ชาร์ตออริกอนของประเทศญี่ปุ่น ด้วยยอดขาย 11,778 ชุด ในสัปดาห์ต่อมาตกมาอยู่ในอันดับที่ 22 ด้วยยอดขาย 5,399 ชุด และมียอดขายทั้งสิ้น 24,105 ชุด ในเวลา 8 สัปดาห์ 

"อานาตะกะอิรุคางิริ~อะเวิลด์ทูบีลีฟอิน~" (U.S.A. mix) ได้บรรจุในอัลบั้มรวมเพลง *[[คอมพลีตเบสต์]]* () อีกด้วย

### มิวสิกวิดีโอ
มิวสิกวิดีโอบันทึกที่ลาส เวกัส ในเดือนตุลาคม พ.ศ. 2550 และนำออกเผยแพร่ตั้งแต่วันที่ 6 ธันวาคม พ.ศ. 2550

### รายชื่อเพลง

**ซิงเกิลซีดีสี่เพลง** (ประเทศญี่ปุ่น)

#"あなたがいる限り ～A World to Believe In～" 
#"あなたがいる限り ～A World to Believe In～" (U.S.A. mix) 
#"あなたがいる限り ～A World to Believe In～" (Yuna Ito solo version) 
#"あなたがいる限り ～A World to Believe In～" (instrumental)

### ชาร์ต

## อะเวิลด์ทูบีลีฟอิน: ฮิมิโกะแฟนเทเชีย

มีการปรับทำนองใหม่และแต่งเนื้อร้องใหม่เป็นภาษาญี่ปุ่นทั้งหมดให้แก่เพลงอะเวิลด์ทูบีลีฟอินข้างต้น ให้ชื่อใหม่ว่า "อะเวิลด์ทูบีลีฟอิน: ฮิมิโกะแฟนเทเชีย" () ซึ่งฉบับใหม่นี้เซลีนได้ขับร้องเพื่อใช้ประกอบภาพยนตร์ญี่ปุ่นเรื่อง *มาโบโรชิโนะยามาไตโกกุ* (โรมะจิ: Maboroshi no Yamataikoku) ออกฉายเมื่อวันที่ 1 พฤศจิกายน พ.ศ. 2551

ซิงเกิลดังกล่าวจะออกวางจำหน่ายในรูปแบบซิงเกิลซีดีในประเทศญี่ปุ่นในวันที่ 22 ตุลาคม พ.ศ. 2551

### รายชื่อเพลง

# "อะเวิลด์ทูบีลีฟอิน: ฮิมิโกะแฟนเทเชีย" (A World to Believe In: Himiko Fantasia) (ฉบับภาษาญี่ปุ่น) 
# "อะเวิลด์ทูบีลีฟอิน" (A World to Believe In) (ฉบับอัลบั้มเทกกิงแชนเซส) 
# "มายเลิฟ" (My Love) 
# "แดร์คัมส์อะไทม์" (There Comes a Time）

### ชาร์ต

## อ้างอิง

อ
หมวดหมู่:ซิงเกิลในปี พ.ศ. 2551
หมวดหมู่:เพลงญี่ปุ่น